La ville fut fondée par les Saxons sus la riviéthe Avon (lé nom Brycgstow veurt dithe la pliaiche du pont), et Bristo d'vînt un centre dé conmèrce sustout dans l'escliavage jusqu'à la Contchête Nouormande. Les Nouormands y bâtîtent un châté (passecrit au 17e siècl'ye) , et s'lon lé Livre dé Domesday, Bristo 'tait la quatrième ville en Angliétèrre auprès Londres, Évèroui, et Winchester. Lé vîn fut împorté en Angliétèrre d'Bordgieaux par Bristo au 12e siècl'ye.